Въоръжените сили са основният инструмент за упражняване на власт по времето на Саддам Хюсеин, заедно с иракската републиканска гвардия. Основните оръжейни снабдители на Ирак през 80-те са Западна Европа, САЩ и СССР. По време на ирано-иракската война Ирак използва широка гама от специални оръжия, вкл. химически и лазерни. Тази война обаче довежда иракската икономика до криза и изключителна задлъжнялост на страната към горепосочените страни. Загубата на специалните оръжия, силно намаления състав и зле обучените нови кадри са и причината за пълния разгром на иракските войски по време на Войната в Залива.